CELEX: 32017D0785
Language: el
Date: 2017-05-05 00:00:00
Title: Εκτελεστική απόφαση (ΕΕ) 2017/785 της Επιτροπής, της 5ης Μαΐου 2017, για την έγκριση αποδοτικών ζευγών κινητήρα-γεννήτριας 12 V προς χρήση σε επιβατικά αυτοκίνητα με συμβατικό κινητήρα καύσης, ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

6.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 118/20
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/785 ΤΗΣ ΕΠΙΤΡΟΠΉΣ
   της 5ης Μαΐου 2017
   για την έγκριση αποδοτικών ζευγών κινητήρα-γεννήτριας 12 V προς χρήση σε επιβατικά αυτοκίνητα με συμβατικό κινητήρα καύσης, ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
   Έχοντας υπόψη τον εκτελεστικό κανονισμό (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ' εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (2), και ιδίως το άρθρο 10 παράγραφος 2,
   Εκτιμώντας τα ακόλουθα:
   
               (1)
            
            
               Η αίτηση, που υπέβαλε ο προμηθευτής Valeo Electrical Systems, στις 21 Ιουλίου 2016, για την έγκριση της αποδοτικής λειτουργίας γεννήτριας του εναλλάκτη εκκίνησης 12 V i-StARS, με μετάδοση κίνησης με ιμάντα, ως οικολογικής καινοτομίας, αξιολογήθηκε σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009 και τον κανονισμό (ΕΕ) αριθ. 510/2011 (3).
            
         
               (2)
            
            
               Τα στοιχεία που παρέχονται στην αίτηση αποδεικνύουν ότι πληρούνται οι όροι και τα κριτήρια που αναφέρονται στο άρθρο 12 του κανονισμού (ΕΚ) αριθ. 443/2009 και στα άρθρα 2 και 4 του εκτελεστικού κανονισμού (ΕΕ) αριθ. 725/2011. Επιπλέον, η αίτηση συνοδεύεται από έκθεση επαλήθευσης που συνέταξε ανεξάρτητος και πιστοποιημένος οργανισμός σύμφωνα με το άρθρο 7 του εν λόγω κανονισμού. Κατά συνέπεια, η αποδοτική λειτουργία γεννήτριας του εναλλάκτη εκκίνησης 12 V i-StARS, με μετάδοση κίνησης με ιμάντα, θα πρέπει να εγκριθεί ως οικολογική καινοτομία.
            
         
               (3)
            
            
               Με βάση τις πληροφορίες που δόθηκαν στην εν λόγω αίτηση και στην εκτελεστική απόφαση (ΕΕ) 2016/265 της Επιτροπής (4), λαμβανομένης υπόψη της πείρας που έχει αποκτηθεί από την αξιολόγηση αιτήσεων για τεχνολογίες που συμβάλλουν στη βελτίωση της απόδοσης εναλλακτών στο πλαίσιο των εκτελεστικών αποφάσεων 2013/341/ ΕΕ (5), 2014/465/ ΕΕ (6), (ΕΕ) 2015/158 (7), (ΕΕ) 2015/295 (8), (ΕΕ) 2015/2280 (9) και (ΕΕ) 2016/588 (10), αποδείχτηκε ικανοποιητικά και σαφώς ότι ένα ζεύγος κινητήρα-γεννήτριας 12 V που έχει μέγιστη μάζα 7 kg και μια ελάχιστη απόδοση της λειτουργίας γεννήτριας ικανοποιεί τα κριτήρια του άρθρου 12 παράγραφος 2 του κανονισμού (ΕΚ) αριθ. 443/2009 και εξασφαλίζει μείωση τουλάχιστον 1 g CO2/km σύμφωνα με το άρθρο 9 του εκτελεστικού κανονισμού (ΕΕ) αριθ. 725/2011. Για ένα ζεύγος κινητήρα-γεννήτριας 12 V με μάζα η οποία υπερβαίνει τα 7 kg, είναι ανάγκη να εφαρμοστεί συντελεστής διόρθωσης μάζας όταν υπολογίζεται αν τηρείται το κατώφλι μείωσης 1 g CO2/km.
            
         
               (4)
            
            
               Επομένως, ενδείκνυται να αναγνωριστεί γενικά και, σύμφωνα με το άρθρο 12 παράγραφος 4 του κανονισμού (ΕΚ) αριθ. 443/2009, να πιστοποιηθεί η ικανότητα αυτής της καινοτόμου τεχνολογίας να μειώνει τις εκπομπές CO2 και να προβλεφθεί γενική μεθοδολογία δοκιμών για την πιστοποίηση της μείωσης εκπομπών CO2 από τη χρήση της λειτουργίας γεννήτριας των αποδοτικών ζευγών κινητήρα-γεννήτριας 12 V.
            
         
               (5)
            
            
               Για να εξασφαλίσει ο κατασκευαστής την πιστοποίηση της μείωσης CO2 χάρη σε αποδοτικά ζεύγη κινητήρα-γεννήτριας 12 V, θα πρέπει να υποβάλει έκθεση επαλήθευσης από ανεξάρτητο και πιστοποιημένο οργανισμό, που θα επιβεβαιώνει τη συμμόρφωση του ζεύγους κινητήρα-γεννήτριας με τους όρους που προσδιορίζονται στην παρούσα απόφαση μαζί με την αίτηση πιστοποίησης που υποβάλλεται στην αρχή έγκρισης τύπου.
            
         
               (6)
            
            
               Αν η αρχή έγκρισης τύπου κρίνει ότι το ζεύγος κινητήρα-γεννήτριας που υποβάλλει ο κατασκευαστής δεν ικανοποιεί τις προϋποθέσεις για την πιστοποίηση που προσδιορίζονται στην παρούσα απόφαση, τότε θα πρέπει να απορριφθεί η αίτηση για την πιστοποίηση της μείωσης των εκπομπών.
            
         
               (7)
            
            
               Ενδείκνυται να προσδιορίζεται η μείωση των εκπομπών CO2 χάρη σε αποδοτικά ζεύγη κινητήρα-γεννήτριας 12 V με τη χρήση της μεθοδολογίας δοκιμών που προβλέπεται στο παράρτημα.
            
         
               (8)
            
            
               Για να προσδιοριστεί η μείωση των εκπομπών CO2, πρέπει να καθοριστεί η τεχνολογία αναφοράς με την οποία θα πρέπει να συγκριθεί η απόδοση του αποδοτικού ζεύγους κινητήρα-γεννήτριας 12 V, όπως προβλέπεται στα άρθρα 5 και 8 του εκτελεστικού κανονισμού (ΕΕ) αριθ. 725/2011. Με βάση την πείρα που έχει αποκτηθεί, ενδείκνυται να θεωρηθεί τεχνολογία αναφοράς ένας εναλλάκτης 12 V με απόδοση 67 %.
            
         
               (9)
            
            
               Η μείωση των εκπομπών χάρη σε αποδοτικό ζεύγος κινητήρα-γεννήτριας 12 V είναι δυνατόν να αποδειχτεί εν μέρει με τη δοκιμή που προβλέπεται στο παράρτημα XII του κανονισμού (ΕΚ) αριθ. 692/2008 της Επιτροπής (11). Η τελική συνολική εξοικονόμηση που προκύπτει για τον σκοπό πιστοποίησης οχήματος εξοπλισμένου με την καινοτόμο τεχνολογία, σύμφωνα με το άρθρο 11 του εκτελεστικού κανονισμού (ΕΕ) αριθ. 725/2011, θα πρέπει να καθορίζεται σύμφωνα με το άρθρο 8 παράγραφος 2 δεύτερο εδάφιο του εν λόγω εκτελεστικού κανονισμού.
            
         
               (10)
            
            
               Για να προωθηθεί η ευρύτερη χρήση αποδοτικών ζευγών κινητήρα-γεννήτριας 12 V σε νέα οχήματα, ένας κατασκευαστής θα πρέπει επίσης να έχει τη δυνατότητα να ζητά με μία μόνο αίτηση πιστοποίηση για τη μείωση εκπομπών CO2 χάρη σε πολλά διαφορετικά ζεύγη κινητήρα-γεννήτριας 12 V. Ωστόσο, ενδείκνυται να εξασφαλιστεί ότι, όταν γίνεται χρήση αυτής της δυνατότητας, εφαρμόζεται ένας μηχανισμός που παρέχει κίνητρα για διάδοση μόνον εκείνων των ζευγών κινητήρα-γεννήτριας 12 V που προσφέρουν την υψηλότερη απόδοση.
            
         
               (11)
            
            
               Για τον καθορισμό του γενικού κωδικού οικολογικής καινοτομίας προς χρήση στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (12), θα πρέπει να καθοριστεί ο ατομικός κωδικός που πρέπει να χρησιμοποιείται για την καινοτόμο τεχνολογία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση
   Η αποδοτική λειτουργία γεννήτριας του ζεύγους κινητήρα-γεννήτριας 12 V, δηλαδή του εναλλάκτη εκκίνησης i-StARS με μετάδοση κίνησης με ιμάντα, όπως περιγράφεται στην αίτηση της εταιρείας Valeo Electrical Systems, εγκρίνεται ως καινοτόμος τεχνολογία με την έννοια του άρθρου 12 του κανονισμού (ΕΚ) αριθ. 443/2009.
   Άρθρο 2
   Ορισμοί
   Για τους σκοπούς της παρούσας απόφασης, αποδοτικό ζεύγος κινητήρα-γεννήτριας 12 V νοείται η αποδοτική λειτουργία γεννήτριας ενός ζεύγους κινητήρα-γεννήτριας 12 V.
   Άρθρο 3
   Αίτηση για την πιστοποίηση της μείωσης εκπομπών CO2
   
   1.   Ο κατασκευαστής μπορεί να υποβάλει αίτηση για πιστοποίηση της μείωσης εκπομπών CO2 χάρη σε ένα ή σε πολλά διαφορετικά ζεύγη κινητήρα-γεννήτριας 12 V που προορίζονται για χρήση σε οχήματα με συμβατικό κινητήρα καύσης κατηγορίας Μ1, εφόσον κάθε ζεύγος κινητήρα-γεννήτριας ικανοποιεί τις ακόλουθες προϋποθέσεις:
   
               α)
            
            
               όταν η μάζα του αποδοτικού ζεύγους κινητήρα-γεννήτριας 12 V δεν υπερβαίνει τη μάζα του εναλλάκτη αναφοράς των 7 kg και η απόδοση της λειτουργίας γεννήτριας, όπως προσδιορίζεται στο παράρτημα, είναι τουλάχιστον:
               
                           i)
                        
                        
                           73,8 % για τα βενζινοκίνητα οχήματα·
                        
                     
                           ii)
                        
                        
                           73,4 % για τα βενζινοκίνητα με υπερσυμπιεστή·
                        
                     
                           iii)
                        
                        
                           74,2 % για τα πετρελαιοκίνητα οχήματα·
                        
                     ή
            
         
               β)
            
            
               όταν η μάζα του ζεύγους κινητήρα-γεννήτριας 12 V υπερβαίνει τη μάζα του εναλλάκτη αναφοράς όπως ορίζεται στο στοιχείο α), η επιπλέον μάζα λαμβάνεται υπόψη σύμφωνα με τον τύπο 10 του παραρτήματος και είναι σύμφωνη με το ελάχιστο κατώφλι μείωσης 1 g CO2/km, που ορίζεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011.
               Η επιπλέον μάζα επαληθεύεται και επιβεβαιώνεται στην έκθεση επαλήθευσης που πρέπει να υποβάλλεται στην αρχή έγκρισης τύπου μαζί με την αίτηση για τις πιστοποιήσεις.
            
         2.   H αίτηση για την πιστοποίηση της εξοικονόμησης χάρη σε ένα ή περισσότερα αποδοτικά ζεύγη κινητήρα-γεννήτριας 12 V συνοδεύεται από έκθεση επαλήθευσης από ανεξάρτητο και πιστοποιημένο οργανισμό με την οποία θα βεβαιώνεται ότι τα αποδοτικά ζεύγη κινητήρα-γεννήτριας 12 V συμμορφώνονται με τους όρους της παραγράφου 1 και θα επαληθεύεται και θα βεβαιώνεται η μάζα των ζευγών κινητήρα-γεννήτριας 12 V.
   3.   Η αρμόδια για την έγκριση τύπου αρχή απορρίπτει την αίτηση για πιστοποίηση, αν κρίνει ότι τα αποδοτικά ζεύγη κινητήρα-γεννήτριας 12 V δεν ικανοποιούν τις προϋποθέσεις που ορίζονται στην παράγραφο 1.
   Άρθρο 4
   Πιστοποίηση της μείωσης εκπομπών CO2
   
   1.   Η μείωση των εκπομπών CO2 από τη χρήση των αποδοτικών ζευγών κινητήρα-γεννήτριας 12 V που αναφέρονται στο άρθρο 2 παράγραφος 1 καθορίζεται με χρήση της μεθοδολογίας που προβλέπεται στο παράρτημα.
   2.   Όταν ένας κατασκευαστής ζητά την πιστοποίηση της μείωσης εκπομπών CO2 από τη χρήση περισσότερων από ένα ζευγών κινητήρα-γεννήτριας 12 V για μια συγκεκριμένη έκδοση οχήματος, η αρχή έγκρισης τύπου προσδιορίζει ποιο από τα ζεύγη κινητήρα-γεννήτριας μεταξύ αυτών που δοκιμάστηκαν δίνει τη χαμηλότερη τιμή μείωσης εκπομπών CO2 και καταγράφει τη χαμηλότερη τιμή στα σχετικά έγγραφα έγκρισης τύπου. Η εν λόγω τιμή αναφέρεται στο πιστοποιητικό συμμόρφωσης σύμφωνα με το άρθρο 11 παράγραφος 2 του εκτελεστικού κανονισμού (ΕΕ) αριθ. 725/2011.
   Άρθρο 5
   Κωδικός οικολογικής καινοτομίας
   Ο κωδικός οικολογικής καινοτομίας 22 δηλώνεται στα έγγραφα έγκρισης τύπου, όταν γίνεται αναφορά στην παρούσα απόφαση σύμφωνα με το άρθρο 11 παράγραφος 1 του εκτελεστικού κανονισμού (ΕΕ) αριθ. 725/2011.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 5 Μαΐου 2017.
      
         
            Για την Επιτροπή
         
         Miguel ARIAS CAÑETE
         
            Μέλος της Επιτροπής
         
      
   
   
      (1)  ΕΕ L 140 της 5.6.2009, σ. 1.
   
      (2)  ΕΕ L 194 της 26.7.2011, σ. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Εκτελεστική απόφαση (EE) 2016/265 της Επιτροπής, της 25ης Φεβρουαρίου 2016, για την έγκριση της ηλεκτρογεννήτριας MELCO ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 50 της 26.2.2016, σ. 30).
   
      (5)  Εκτελεστική απόφαση 2013/341/ΕΕ της Επιτροπής, της 27ης Ιουνίου 2013, περί της έγκρισης του εναλλάκτη υψηλής απόδοσης «Valeo Efficient Generation Alternator» ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 179 της 29.6.2013, σ. 98).
   
      (6)  Εκτελεστική απόφαση 2014/465/EΕ της Επιτροπής, της 16ης Ιουλίου 2014, περί της έγκρισης του εναλλάκτη απόδοσης «DENSO» ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου και για την τροποποίηση της εκτελεστικής απόφασης 2013/341/ΕΕ της Επιτροπής (ΕΕ L 210 της 17.7.2014, σ. 17).
   
      (7)  Εκτελεστική απόφαση (ΕΕ) 2015/158 της Επιτροπής, της 30ής Ιανουαρίου 2015, για την έγκριση δύο εναλλακτών υψηλής απόδοσης «Robert Bosch GmbH» ως καινοτόμων τεχνολογιών για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 26 της 31.1.2015, σ. 31), [η απόφαση (ΕΕ) 2015/158 καλύπτει δύο αιτήσεις].
   
      (8)  Εκτελεστική απόφαση (ΕΕ) 2015/295 της Επιτροπής, της 24ης Φεβρουαρίου 2015, για την έγκριση του εναλλάκτη υψηλής απόδοσης MELCO GXi ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 53 της 25.2.2015, σ. 11).
   
      (9)  Εκτελεστική απόφαση (ΕΕ) 2015/2280 της Επιτροπής, της 7ης Δεκεμβρίου 2015, για την έγκριση του εναλλάκτη υψηλής απόδοσης DENSO ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 322 της 8.12.2015, σ. 64).
   
      (10)  Εκτελεστική απόφαση (EE) 2016/588 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικούς εναλλάκτες 12 Volt ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 101 της 16.4.2016, σ. 25).
   
      (11)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
   
      (12)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
   
      ΠΑΡΑΡΤΗΜΑ
      
         ΜΕΘΟΔΟΛΟΓΙΑ ΠΡΟΣΔΙΟΡΙΣΜΟΥ ΤΗΣ ΕΞΟΙΚΟΝΟΜΗΣΗΣ CO2 ΧΑΡΗ ΣΕ ΑΠΟΔΟΤΙΚΑ ΖΕΥΓΗ ΚΙΝΗΤΗΡΑ-ΓΕΝΝΗΤΡΙΑΣ 12 V ΓΙΑ ΟΧΗΜΑΤΑ ΚΑΤΗΓΟΡΙΑΣ Μ1 ΜΕ ΣΥΜΒΑΤΙΚΟ ΚΙΝΗΤΗΡΑ ΚΑΥΣΗΣ
      
      1.   Εισαγωγή
      
      Για να προσδιοριστεί η μείωση των εκπομπών CO2 που μπορεί να αποδοθεί στη λειτουργία γεννήτριας ενός ζεύγους κινητήρα-γεννήτριας 12 V (στο εξής «αποδοτικό ζεύγος κινητήρα-γεννήτριας 12 V» ή «ζεύγος κινητήρα-γεννήτριας»), για χρήση σε όχημα κατηγορίας Μ1 με κινητήρα καύσης, είναι αναγκαίο να καθοριστούν τα ακόλουθα:
      
                  1)
               
               
                  οι συνθήκες δοκιμών·
               
            
                  2)
               
               
                  ο εξοπλισμός δοκιμής·
               
            
                  3)
               
               
                  ο καθορισμός της μέγιστης ισχύος εξόδου·
               
            
                  4)
               
               
                  ο υπολογισμός της εξοικονόμησης εκπομπών CO2·
               
            
                  5)
               
               
                  ο υπολογισμός του στατιστικού περιθωρίου της εξοικονόμησης CO2.
               
            2.   Σύμβολα, παράμετροι και μονάδες
      
      
         Λατινικά σύμβολα
      
      
                  
                     
               
               
                  —
               
               
                  Εξοικονόμηση CO2 [g CO2/km]
               
            
                  CO2
                  
               
               
                  —
               
               
                  Διοξείδιο του άνθρακα
               
            
                  CF
               
               
                  —
               
               
                  Συντελεστής μετατροπής (l/100 km) – (g CO2/km) [g CO2/l] όπως ορίζεται στον πίνακα 3
               
            
                  h
               
               
                  —
               
               
                  Συχνότητα όπως ορίζεται στον πίνακα 1
               
            
                  I
               
               
                  —
               
               
                  Ένταση ρεύματος κατά την οποία πραγματοποιείται η μέτρηση [A]
               
            
                  m
               
               
                  —
               
               
                  Αριθμός μετρήσεων του δείγματος
               
            
                  M
               
               
                  —
               
               
                  Ροπή [Nm]
               
            
                  n
               
               
                  —
               
               
                  Συχνότητα περιστροφής [min– 1] όπως ορίζεται στον πίνακα 1
               
            
                  P
               
               
                  —
               
               
                  Ισχύς [W]
               
            
                  
                     
               
               
                  —
               
               
                  Τυπική απόκλιση της απόδοσης του ζεύγους κινητήρα-γεννήτριας [%]
               
            
                  
                     
               
               
                  —
               
               
                  Τυπική απόκλιση της μέσης απόδοσης του ζεύγους κινητήρα-γεννήτριας [%]
               
            
                  
                     
               
               
                  —
               
               
                  Τυπική απόκλιση της συνολικής εξοικονόμησης εκπομπών CO2 [g CO2/km]
               
            
                  U
               
               
                  —
               
               
                  Τάση δοκιμής κατά την οποία πραγματοποιείται η μέτρηση [V]
               
            
                  v
               
               
                  —
               
               
                  Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h]
               
            
                  VPe
                  
               
               
                  —
               
               
                  Κατανάλωση πραγματικής ισχύος [l/kWh] όπως ορίζεται στον πίνακα 2
               
            
                  
                     
               
               
                  —
               
               
                  Ευαισθησία της υπολογισθείσας εξοικονόμησης CO2 που σχετίζεται με την απόδοση του ζεύγους κινητήρα-γεννήτριας
               
            
         Ελληνικά σύμβολα
      
      
                  Δ
               
               
                  —
               
               
                  Διαφορά
               
            
                  ηB
                  
               
               
                  —
               
               
                  Απόδοση εναλλάκτη αναφοράς [%]
               
            
                  ηMG
                  
               
               
                  —
               
               
                  Απόδοση ζεύγους κινητήρα-γεννήτριας [%]
               
            
                  
                     
               
               
                  —
               
               
                  Μέσος όρος της απόδοσης του ζεύγους κινητήρα-γεννήτριας σε σημείο λειτουργίας i [%]
               
            
         Δείκτες
      
      Ο δείκτης (i) αναφέρεται στο σημείο λειτουργίας
      Ο δείκτης (j) αναφέρεται στη μέτρηση του δείγματος
      
                  MG
               
               
                  —
               
               
                  Ζεύγος κινητήρα-γεννήτριας
               
            
                  m
               
               
                  —
               
               
                  Μηχανική ισχύς
               
            
                  RW
               
               
                  —
               
               
                  Πραγματικές συνθήκες
               
            
                  TA
               
               
                  —
               
               
                  Συνθήκες έγκρισης τύπου
               
            
                  B
               
               
                  —
               
               
                  Τιμή αναφοράς
               
            3.   Μετρήσεις και προσδιορισμός της απόδοσης
      
      Η απόδοση του ζεύγους κινητήρα-γεννήτριας 12 V πρέπει να προσδιορίζεται σύμφωνα με το πρότυπο ISO 8854:2012, με εξαίρεση τα στοιχεία που ορίζονται στην παρούσα παράγραφο.
      Παρέχονται αποδεικτικά στοιχεία στην αρμόδια για την έγκριση τύπου αρχή σύμφωνα με τα οποία το εύρος ταχυτήτων του αποδοτικού ζεύγους κινητήρα-γεννήτριας 12 V είναι συνεπές με εκείνο που περιγράφεται στον πίνακα 1. Οι μετρήσεις διενεργούνται σε διάφορα σημεία λειτουργίας, όπως ορίζεται στον πίνακα 1. Η ένταση ρεύματος του αποδοτικού ζεύγους κινητήρα-γεννήτριας 12 V ορίζεται ως το ήμισυ της ονομαστικής έντασης για όλα τα σημεία λειτουργίας. Για κάθε ταχύτητα, η τάση και το ρεύμα εξόδου του εναλλάκτη πρέπει να διατηρούνται σταθερά, η τάση στα 14,3 V.
      
         Πίνακας 1
      
      
         Σημεία λειτουργίας
      
      
                  Σημείο λειτουργίας
                  i
               
               
                  Διάστημα σταθεροποίησης
                  [s]
               
               
                  Συχνότητα περιστροφής
                  ni[min– 1]
               
               
                  Συχνότητα
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Η απόδοση σε κάθε σημείο λειτουργίας υπολογίζεται σύμφωνα με τον ακόλουθο τύπο 1:
      
         Τύπος 1
      
      
         
      Όλες οι μετρήσεις απόδοσης πρέπει να πραγματοποιούνται διαδοχικά τουλάχιστον πέντε (5) φορές. Πρέπει να υπολογίζεται ο μέσος όρος των μετρήσεων σε κάθε σημείο λειτουργίας ().
      Η απόδοση του ζεύγους κινητήρα-γεννήτριας (ηMG) υπολογίζεται σύμφωνα με τον ακόλουθο τύπο 2.
      
         Τύπος 2
      
      
         
      Το ζεύγος κινητήρα-γεννήτριας οδηγεί σε εξοικονόμηση μηχανικής ισχύος σε πραγματικές συνθήκες (ΔPmRW) και συνθήκες έγκρισης τύπου (ΔPmTA) όπως δείχνει ο τύπος 3.
      
         Τύπος 3
      
      
         
      όπου η εξοικονόμηση μηχανικής ισχύος σε πραγματικές συνθήκες (ΔPmRW) υπολογίζεται σύμφωνα με τον τύπο 4 και η εξοικονόμηση μηχανικής ισχύος σε συνθήκες έγκρισης τύπου (ΔPmTA) σύμφωνα με τον τύπο 5.
      
         Τύπος 4
      
      
         
      
         Τύπος 5
      
      
         
      όπου
      
                  PRW
                  
               
               
                  :
               
               
                  Απαίτηση ισχύος σε «πραγματικές» συνθήκες [W], η οποία είναι 750 W
               
            
                  PTA
                  
               
               
                  :
               
               
                  Απαίτηση ισχύος σε συνθήκες έγκρισης τύπου [W], η οποία είναι 350 W
               
            
                  ηB
                  
               
               
                  :
               
               
                  Απόδοση του εναλλάκτη αναφοράς [%], η οποία είναι 67 %
               
            4.   Υπολογισμός της εξοικονόμησης εκπομπών CO2
         
      
      Η εξοικονόμηση εκπομπών CO2 του αποδοτικού ζεύγους κινητήρα-γεννήτριας 12 V υπολογίζεται σύμφωνα με τον ακόλουθο τύπο 6:
      
         Τύπος 6
      
      
         
      όπου
      
                  v
               
               
                  :
               
               
                  Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h], που είναι 33,58 km/h
               
            
                  VPe
                  
               
               
                  :
               
               
                  Κατανάλωση πραγματικής ισχύος όπως ορίζεται στον πίνακα 2
                  
                     Πίνακας 2
                  
                  
                     Κατανάλωση πραγματικής ισχύος
                  
                  
                              Τύπος κινητήρα
                           
                           
                              Κατανάλωση πραγματικής ισχύος (VPe)
                              [l/kWh]
                           
                        
                              Βενζινοκινητήρας
                           
                           
                              0,264
                           
                        
                              Βενζινοκινητήρας με υπερσυμπιεστή
                           
                           
                              0,280
                           
                        
                              Πετρελαιοκινητήρας
                           
                           
                              0,220
                           
                        
            
                  CF
               
               
                  :
               
               
                  Συντελεστής μετατροπής (l/100 km) – (g CO2/km) [g CO2/l] όπως ορίζεται στον πίνακα 3
                  
                     Πίνακας 3
                  
                  
                     Συντελεστής μετατροπής καυσίμου
                  
                  
                              Είδος καυσίμου
                           
                           
                              Συντελεστής μετατροπής (l/100 km) – (g CO2/km) (CF)
                              [g CO2/l]
                           
                        
                              Βενζινοκινητήρας
                           
                           
                              2 330 
                           
                        
                              Πετρελαιοκινητήρας
                           
                           
                              2 640 
                           
                        
            5.   Υπολογισμός του στατιστικού σφάλματος
      
      Πρέπει να προσδιορίζονται ποσοτικά τα στατιστικά σφάλματα στα αποτελέσματα της μεθοδολογίας δοκιμών που προκλήθηκαν από τις μετρήσεις. Για κάθε σημείο λειτουργίας υπολογίζεται η τυπική απόκλιση σύμφωνα με τον ακόλουθο τύπο 7:
      
         Τύπος 7
      
      
         
      Η τυπική απόκλιση της τιμής απόδοσης του αποδοτικού ζεύγους κινητήρα-γεννήτριας 12 V () υπολογίζεται σύμφωνα με τον ακόλουθο τύπο 8:
      
         Τύπος 8
      
      
         
      Η τυπική απόκλιση της απόδοσης του ζεύγους κινητήρα-γεννήτριας () οδηγεί σε σφάλμα στον υπολογισμό της εξοικονόμησης εκπομπών CO2 (). Το σφάλμα αυτό υπολογίζεται σύμφωνα με τον ακόλουθο τύπο 9:
      
         Τύπος 9
      
      
         
      6.   Στατιστική σημαντικότητα
      
      Πρέπει να αποδεικνύεται για κάθε τύπο, παραλλαγή και έκδοση οχήματος εξοπλισμένου με το αποδοτικό ζεύγος κινητήρα-γεννήτριας 12 V ότι το σφάλμα στην εξοικονόμηση εκπομπών CO2 που υπολογίζεται σύμφωνα με τον τύπο 9 δεν είναι μεγαλύτερο από τη διαφορά μεταξύ της συνολικής εξοικονόμησης εκπομπών CO2 και του κατώτατου ορίου εξοικονόμησης που αναφέρεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011 (βλέπε τύπο 10).
      
         Τύπος 10
      
      
         
      όπου:
      
                  MT
               
               
                  :
               
               
                  ελάχιστο κατώφλι [g CO2/km]
               
            
                  
                     
               
               
                  :
               
               
                  συνολική εξοικονόμηση CO2 [g CO2/km]
               
            
                  
                     
               
               
                  :
               
               
                  τυπική απόκλιση της συνολικής εξοικονόμησης εκπομπών CO2 [g CO2/km]
               
            
                  
                     
               
               
                  :
               
               
                  διορθωτικός συντελεστής CO2 λόγω της θετικής διαφοράς μάζας μεταξύ του αποδοτικού ζεύγους κινητήρα-γεννήτριας 12 V και του εναλλάκτη αναφοράς. Για τον διορθωτικό συντελεστή  πρέπει να χρησιμοποιούνται τα δεδομένα στον πίνακα 4:
                  
                     Πίνακας 4
                  
                  
                     Διορθωτικός συντελεστής CO2 λόγω της επιπλέον μάζας
                  
                  
                              Είδος καυσίμου
                           
                           
                              Διορθωτικός συντελεστής CO2 λόγω της θετικής διαφοράς μάζας ()
                              [g CO2/km]
                           
                        
                              Βενζινοκινητήρας
                           
                           
                              0,0277 · Δm
                           
                        
                              Πετρελαιοκινητήρας
                           
                           
                              0,0383 · Δm
                           
                        
            Δm (στον πίνακα 4) είναι η επιπλέον μάζα λόγω της εγκατάστασης του ζεύγους κινητήρα-γεννήτριας. Είναι η θετική διαφορά μεταξύ της μάζας του αποδοτικού ζεύγους κινητήρα-γεννήτριας 12 V και της μάζας του εναλλάκτη αναφοράς. Η μάζα του εναλλάκτη αναφοράς είναι 7 kg. Η επιπλέον μάζα πρέπει να επαληθευτεί και να επιβεβαιωθεί στην έκθεση επαλήθευσης που θα υποβληθεί μαζί με την αίτηση πιστοποίησης στην αρμόδια για την έγκριση τύπου αρχή.
      7.   Το αποδοτικό ζεύγος κινητήρα-γεννήτριας 12 V που προορίζεται να τοποθετηθεί σε οχήματα
      
      Η αρχή έγκρισης τύπου πρέπει να πιστοποιεί την εξοικονόμηση εκπομπών CO2 με βάση μετρήσεις του ζεύγους κινητήρα-γεννήτριας 12 V και του εναλλάκτη αναφοράς με τη μεθοδολογία δοκιμών που ορίζεται στο παρόν παράρτημα. Αν η εξοικονόμηση εκπομπών CO2 είναι χαμηλότερη από το κατώφλι που καθορίζεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011, εφαρμόζεται το άρθρο 11 παράγραφος 2 δεύτερο εδάφιο του εν λόγω κανονισμού.